I 2007 kjøpte Revus det britiske oljeselskapet Palace Exploration Company (UK) Ltd for 258 millioner dollar eller 1,4 milliarder kroner, og begynte da for første gang med virksomhet utenfor norsk sokkel. Palace Exploration hadde blant annet en 29 % andel i det produserende oljefeltet Broom, som hadde en produksjon på 4.000 FOE per dag. I tillegg hadde Palace Exploration eierandeler i to oljefunn og 14 letelisenser på britisk sokkel.